mk de hbs_cyr mk mk ru ru hbs_cyr hbs_cyr mk mk hbs_cyr mk mk fr uk mk en mk mk hbs_cyr mk mk mk hbs_cyr mk mk en en en hbs_cyr ru hbs_cyr mk mk mk mk mk fr mk en mk mk bg mk ru mk es mk mk fr mk mk mk mk mk mk mk mk mk mk es mk mk gl mk mk mk uk ru mk mk mk ru mk mk mk ru mk mk mk ru mk mk mk ru mk mk mk ru mk mk ru ba fr mk hbs_cyr ru hbs_cyr mk mk mk mk zh mk en ru mk mk mk
Викенд за паметење во Муџело
MK мотоциклисти на меѓународни трки
Некој ќе го памети по добро, некој по зло, но дефинитивно ова беше викенд за паметење во MotoGP.
Што се однесува до трката можеме да кажеме дека донесе новина во стартниот поредок. Домашниот терен во комбинација со променливите услови како и искуството на Ducati со софтверот на Magenti Marelli, особено во променливи услови, им даде на помладите возачи можност за фантастични резултати остварени со доза на поголем ризик. Другите имаат што да изгубат и во услови кога е можен пад сигурно размислуваат два пати пред да ја свртат рачката за гас до крај или пред да ги притиснат сопирачките што е можно подоцна.
Па така имавме ново лице на првата позиција, заслуга на Fabio Di Giannantonio кој успеа да заврши како најбрз на квалификациите со своето Gresini Ducati GP21. Тоа е неговиот најдобар резултат како и прва пол позиција во кариерата во најголемата класа односно втора во сите класи воопшто! Дека му лежи оваа патека, докажува и најбрзото време кое го има постигнато токму тој во класата Moto3 во 2018 година. До него во првиот ред се пласираа и двајцата возачи на тимот VR46 Marco возејќи Ducati GP21 и Luca на GP22! Тројца Италијани со италијански мотори. Доминацијата на Ducati ја заокружија и Zarco и Bagnaia на петтата и шестата позиција по што следеше Fabio со својата Yamaha. Делириумот на Италијаните го дополни Aleix Espargaro со Aprilia во третиот ред, пред возачите на Honda и т.н.
По стартот кој помина без многу проблеми, започна една борба помеѓу тројцата, во моментов најдобри, откако го изгубија четвртиот во 13-тиот круг. Enea не успеа да се задржи на моторот и продолжи во песокта каде што ја заврши својата трка. Се свртеа картите на оваа трка кога станува збор за Enea и Pecco.
Претходно останавме и без Pol Espargaro кој ионака ги вози своите последни трки за Honda, и станува се погласен во критиките упатени кон Јапонците. Оној кој веројатно ќе го замени, Joan Mir, исто така ја заврши порано трката заедно со неговиот сегашен тимски колега Rins. Тиа двајца не завршија трка откако Suzuki најави повлекување. Дали е пресуден психолошкиот момент, или едноставно веќе не се развива моторот, па се оди лесно преку лимитот, останува да дознаеме.
Во меѓувреме Pecco и Quartararo рутински ја обработија трката и ги нижеа противниците на патеката која конечно има таква конфигурација што ни дозволува да уживаме во храбрите маневри. Долгиот правец на кој се постигнуваа неверојанти брзини (Jorge Martín 363.6 km/h!) како и првиот свиок Sano Donato во кој ссе влегува со силно сопирање, само дополнително нè оставаа без здив.
Крајот на трката беше релативно мирен кога се виде дека Aleix не може да се бори за повисоко место од третото затоа што едноставно изгуби премногу време на почетокот на трката со младите Дукатисти, додека пак истото важи и за актуелниот шампион кој направи се што можеше да направи со својот мотор и не можеше да го достигне Pecco. Можеби и можеше да го достигне, но не и да го престигне, затоа што знаеме како оди приказната со моменталната ситуација во MotoGP во однос на аеродинамиката и предниот пневматик.
На четврто место заврши Zarco, но она што радува се 5-тото и 6-тото место на Marco и Luca, како и одличнот Brad Binder на KTM кои заврши во само 3-4 секунди заостаток зад победникот!
Takaaki запстануваше над 10 секунди што само ја покажува лошата форма на Honda, пред Oliveira и Marc. Пол ситерот DiGia заврши како 11-ти што е во линија со недостатокот на искуство и сосема доволен број на бодови како стимул за панатаму. Зад него заврши Vinales кој претекна половина возачи од 26-тата позиција која не му гарантираше лесна трка. Очигледно е брз во трка, но мора да стартува од повисока позиција, особено со фактот што претекнувањето во трка станува се потешко со карктеристиките на моторите оваа сезона. Уште еден тркач којо се мачи со физичката состојба Jorge Martin заврши како 13-ти. Овој Шпанец закажа операција по следната трка во Барселона, по која се надева дека ќе му се врати целосното чусвство во десната рака со која понекогаш има проблем да ги контролира гаста и сопирачката Можеби од таму и дојде оној нов брзински рекорд…Шала на страна, потребно е и тој да се врати во неговата стара форма и да го гледаме повторно на врвот.
Вообичаено, тука некаде се наоѓаат и останатите учесници со исклучок на Jack Miller, кој имаше лоши квалификации Q1, во кои го исфрли токму постариот Marquez кој на негова сметка се квалификуваше за понатаму, откако го следеше Австралијанецот. Jack не беше воопшто среќен овојпат, откако и претходно во неколку наврати се шегуваше во ваквите ситуации. Сега шегата беше на негова сметка.
Некако симболиката како да си играше игри овој викенд, во кој видовме како по пензионирањето на бројот 46 токму неговиот тим постигна најдобри резултати во MotoGP, а од друга страна и по најавата на Marc Marquez за (привремено) повлекување, токму неговиот рекорд за најмлад победник во класата Moto2 премина во рацете на уште еден голем талент Pedro Acosta. Младиот Шпанец со свои 18 година и 4 дена ја оправда довербата на целата MotoGP јавност дека е исклучителен возач и иднината на овој шампионат. Не ја испушти првата позиција уште од првиот свиок во кој влезе пред пол ситерот Aron Canet кој успеваше да го следи во скоро цела трка пред да падне во 12-тиот круг. Штета. Ако останеше веројанто ќе ни понудеа интересна трка за првото место. Одлични настапи имаа и Американецот Joe Roberts кој по победата во Португалија си ја поврати самодовербата и вози како кога влезе во оваа категорија, како и на уште еден победник од оваа сезона Јапонецот Ai Ogura. Токму последниот се израмни со бодови на врвот на поредокот со Италијанот Celestino Vietti кој по одличниот пробив до втората позиција откако на почетокот падна во поредокот, испадна од конкуренција заради технички дефект.
Интересен настап имаше и ветеранот Mattia Pasini како wildcard, кој и покрај годините (36), паузата во настапување (2 години) како и познатите физички лимити на неговата десна рака (повреден нерв по што комндите за гас и сопирање се префрлени на левата рачка), се квалификуваше на 5-тата позиција, но заврши на 15-тата. Всушност борбеноста што ја покажа е во склад со неговата легендарна изјава ‘You ride the bike with the balls, not the arms’! Вечен борец. Браво!
Тука со судиска одлука победи Sergio Garcia на сметка на невнимателноста на неговиот тимски колега Izan Guevara, кој на момент излезе од патеката или подобро кажано загази 3-4 сантиметри на тревнатото ќоше од тротоарот. Фантастична и чиста борба на тимските колеги на GasGas до последните (санти)метри следени од одличниот Tatsuki Suzuki на Honda. Тројцата влегоа во целта скоро изедначени во фотофиниш. Разлика од првиот до третиот +0.012!!! Двајцата Дениси паднаа од водечките позиции што беше особено трагично за домашниот возач Foggia кој тешко го поднесе опасниот пад и се врати во гаражата со солзи, додека пол ситерот Турчинот Oncu успеа по падот да се врати на моторот и да освои еден бод на крајот.
Следната станица е Барселона која спремна ги пречекува сите фанови на MotoGP за уште една лудница на патеката и трибините.
Previous article: (Не)славен финиш на трката во Каталонија! Пред Next article: Многу новини пред трката во Муџело Следно
Сите Орман да фатиме!
После дождот секогаш излегува сонцето и навистина викендов тоа и се случи на Мотокрос трката која...
Забарот повторно најдобар на дожд
Единствено португалскиот возач Oliveira на KTM успеваше да им одолее на ордата возачи на Ducati,...
Повторно победи “погрешното” Ducati!
Чуден беше викендот во Јапонија во кој, во кралската класа, главни беа аутсајдерите кои не се...
Покрај Fabio и Aleix, Pecco мора да вози и против идниот колега Enea
Викендот исполнет со многу возбудувања и инциденти заврши малку поинаку отколку што очекувавме....
Gremium MC: Забава на 17-ти септември
Gremium MC Macedonia ве поканува на септемвриска мото забава.
Викенд за паметење во Муџело
COPYRIGHT © 2007-2022 MOTORI.COM.MK. СИТЕ ПРАВА СЕ ЗАШТИТЕНИ.
Ви благодариме за тоа што споделувате содржини и го поддржувате нашиот веб сајт.